cyanic-selkie/wikianc huggingface dataset:
Ilmo Hela
Perhetaustat
Ilmo Hela syntyi vanhimpana lapsena professori, säveltäjä Martti Mikael ja Anna Maria (o.s. Kiviranta) Helan perheeseen. Perhe asui silloin Jyväskylässä. Jyväskylästä he muuttivat ensin Sortavalaan 1916, sieltä Raumalle 1919 sekä Raumalta Kajaaniin 1927.
Hela avioitui insinööri Aliisa Kristiina Lehmussaaren kanssa ja perheeseen syntyivät pojat Jarmo ja Mikko.
Opinnot
thumb|268px|right| Ilmo Helalla oli Kajaanin seminaarin kodissa meteorologian alalta valmisteltu väitöskirja, joka tuhoutui helmikuussa 1940 Kajaanin pommituksessa.
Hela kirjoitti ylioppilaaksi Kajaanin yhteislyseosta 1933. Varusmiespalveluksen jälkeen hän opiskeli matematiikkaa, fysiikkaa ja meteorologiaa sekä musiikkitiedettä Helsingin yliopistossa. Hän valmistui filosofian kandidaatiksi 1937. Vuosina 1937–1939 hän opiskeli Saksassa, aluksi Königsbergissä sitten Hampurissa, missä hän kiinnostui merentutkimuksesta. Helalla oli Kajaanin kodissa meteorologian alalta valmisteltu väitöskirja, joka tuhoutui helmikuussa 1940 Kajaanin pommituksissa. Helan opinnot keskeytyivät talvisodan vuoksi. Hän valmistui filosofian lisensiaatiksi 1944 ja filosofian tohtoriksi 1945. Jatkosodassa Hela haavoittui, mutta pystyi kuitenkin väittelemään Itämeren vedenkorkeuden vaihteluista 4. syyskuuta 1944 saksankielisellä väitöskirjallaan (Über die Schwankungen des Wasserstandes in der Ostsee mit besonderer Berücksichtigung des Wasseraustausches durch die dänischen Gewässer 44). Väitöskirjassaan Hela selvittää Tanskan salmien osuutta Itämeren vedenvaihdossa sekä määrittelee myös vedenkorkeuden vaihtelujen suuruusrajat.
Työura
Vuonna 1940 Hela sai virkaa tekevän apulaisassistentin toimen merentutkimuslaitoksesta, jossa hän palveli 35 seuraavaa vuotta.
Vuodet 1945–1955 Hela oli talassologi (merentutkija), jona aikana Hela toimi myös 1947–1949 teknillisen korkeakoulun meteorologian erikoisopettajana ja työskenteli 1950 Yhdysvalloissa ASLA-stipendin turvin ja myöhemmin kahteen otteeseen Miamin yliopiston vierailevana oseanografian professorina (vieraileva professori 1951–1952, apulaisprofessori 1953–1955). Yhdysvalloissa hän tutki erityisesti Golfvirtaa. Vuosina 1948–1966 hän oli Helsingin yliopiston geofysiikan dosenttina sekä toimi myös 1947–1949 teknillisen korkeakoulun meteorologian erikoisopettajana. Hela nimitettiin 1955 Merentutkimuslaitoksen johtajaksi ja sittemmin ylijohtajaksi 1973–1975. Näihin virkoihin liittyi professorin arvo. Helan näkyvin kansainvälinen toimi oli 1961–1964 Monacossa Kansainvälisen atomienergiajärjestön (IAEA) meren radioaktiivisuuslaboratorion johtajan toimi sekä johtajuus Unescossa.
Merentutkimuslaitoksessa Hela tutki Itämeren akustisia oloja, Ahvenanmeren hydrografiaa ja vesien kerrostuneisuutta. Hän kiinnitti huomiota myös meren saastuneisuuteen sekä kalastushydrologiaan. Hela julkaisi yhdessä Taivo Laevastun kanssa englanniksi kaksi monografiaa, jotka käännettiin myös venäjäksi.
Vuonna 1954 Merentutkimuslaitos oli saanut oman merentutkimusaluksen, Arandan, jonka tutkimustoiminnan Hela organisoi tehokkaasti. Kansainvälisen geofysiikan vuoden kunniaksi 1957 Aranda purjehti Barentsinmerelle ja Huippuvuorille asti.
Sota-aikaa ja luottamustehtäviä
Hela palveli talvisodan aikana V:n Armeijakunnan esikunnassa. V. 1941 puhjennut jatkosota vei hänet meteorologiksi ensin Rovaniemelle, sieltä Onttolaan ja sitten 1943 virallisesti Poriin. Porista Hela komennettiin sääaseman päälliköksi Äänislinnaan. Täällä hän ehti olla mukana perustamassa Äänislinnan yliopistoa. Sen jälkeen hänet siirrettiin Joensuuhun Lentorykmentti 4:n meteorologiksi.
Hela toimi Fysikaalisen oseanografian kansainvälisen järjestön varapresidenttinä ja sihteerinä, edusti Suomea kansainvälisessä merentutkimusneuvostossa (ICES) ja toimi sen hydrografisen komitean puheenjohtajana. Hän edusti Suomea myös maailman meteorologisen järjestön (WMO) merimeteorologisessa komissiossa. Hän oli myös tieteellisten unionien kansainvälisen neuvoston (ICSU) hallituksen jäsen 1968–1972. Unescon hallintoneuvostossa hän oli 1966–1974. Kansainvälisten luottamustoimien ohella Hela toimi kotimaassaan muun muassa Geofysiikan seuran (1957, 1965) ja Suomen maantieteellisen seuran puheenjohtajana (1961, 1967).
Suomen Unesco-toimikunnan puheenjohtajana Hela joutui useiksi vuosiksi myös koko Unescon hallintoneuvostoon. Yleinen tiedepoliittinen kiinnostus vei Helan Tieteellisen tutkimuksen organisaatiokomitean (niin sanotun Linkomiehen komitean) sihteeriksi ja vuoden 1965 akatemiakomitean jäseneksi. Suomen Akatemian sihteerinä hän työskenteli 1949, Valtion luonnontieteellisen toimikunnan sihteerinä 1950‒1951, 1953. Hän oli vuodesta 1956 Suomen Tiedeseuran ja vuodesta 1959 Suomalaisen Tiedeakatemian jäsen. Hän oli myös Geodeettisen laitoksen neuvotteleva virkamies 1970‒1974.
Monien toimiensa vuoksi Helalla ei ollut riittävästi aikaa omien tutkimusten tekemiseen, mutta hän kirjoitti lukuisan määrän yleistajuisia artikkeleja merentutkimuksesta ja suomensi mm. kirjat James Fisher: Meren tarina (1958) ja T. F. Gaskell: Merenalainen maailma (1965).
Sota-aikana vaurioitunut käsi lopulta parani, mutta mieluinen viulunsoitto piti lopettaa käden toimintarajoitteisuuden vuoksi. Konekirjoitusta vika ei haitannut. Helan toimintatarmo, innostuneisuus ja monipuolinen kielitaito antoivat erinomaiset edellytykset edellä esitettyihin työasioihin ja toimintoihin. Silti hän ehti esimiehenä syventyä alaistensa tieteelliseen työhön ja auttaa heitä monin tavoin.
Kunnianosoitukset
Helalle myönnettiin Vapaudenristin ritarikunnan 4. luokan Vapaudenristi sekä Monacon Kulttuuriansioritarikunnan ansioristi.
Ray Manzarek
Ray Manzarek (12. helmikuuta 1939 Chicago, Illinois – 20. toukokuuta 2013 Rosenheim, Saksa ), oikealta nimeltään Raymond Daniel Manczarek, oli yhdysvaltalainen muusikko. Hänet tunnetaan parhaiten The Doors -yhtyeen kosketinsoittajana.
Silvia Poll
Silvia Poll Ahrens (s. 24. syyskuuta 1970 Managua, Nicaragua) on nicaragualaissyntyinen costaricalainen uimari, joka voitti hopeamitalin 200 metrin vapaauinnissa Soulin kesäolympialaisissa 1988. Hän on toisen huippu-uimarin ja olympiavoittajan, Claudia Pollin, isosisko.
Ray Manzarek
Elämä
Manzarek syntyi 12. helmikuuta 1939 puolalaissukuiseen perheeseen Chicagossa. Hän luki yliopistossa taloustieteitä. Valmistumisensa jälkeen hän muutti Los Angelesiin, missä hän aloitti elokuvaopinnot Kalifornian yliopistossa. Elokuvakoulussa hän tutustui toiseen elokuvaopiskelijaan, runoilija Jim Morrisoniin. Manzarek perusti vuonna 1965 Morrisonin kanssa The Doors -yhtyeen, johon kuuluivat myös kitaristi Robby Krieger ja rumpali John Densmore. Manzarek soitti koskettimia ja samalla bassokuviota vasemmalla kädellään. The Doorsista tuli hyvin suosittu, ja se julkaisi monia menestysalbumeja ja -singlejä. Morrison kuoli 1971, minkä jälkeen Manzarek ja muut jäsenet tekivät 1970-luvulla vielä kolme albumia yhdessä.
Manzarek aloitti soolouran The Doorsin hajoamisen jälkeen. Hän soitti 1970-luvun lopulla yhtyeessä Nite City. 1980-luvulla hän tuotti ja levytti yhdessä X:n, Philip Glassin ja Echo & the Bunnymenin kanssa. Hän julkaisi muistelmansa Light my fire: Matkani Doorsin kanssa vuonna 1998. 2000-luvulla Manzarek esiintyi Doors-kitaristi Robby Kriegerin kanssa nimellä The 21st Century Doors, vuodesta 2005 lähtien nimellä Riders on the Storm ja myöhemmin nimellä Manzarek–Krieger.
Parhaan musiikin Golden Globe -palkinto
Parhaan musiikin Golden Globe on elokuvamusiikin palkinto, jota Hollywood Foreign Press Association jakaa vuosittain. Palkinto jaettiin ensimmäisen kerran vuonna 1947.
Big Bang Theory
Big Bang Theory voi tarkoittaa ainakin seuraavia:
Stenskär (Espoo)
Stenskär on kahden puuttoman saaren muodostama luonnonsuojelualue Espoon Suvisaaristossa avomeren partaalla. Se sijaitsee noin kaksi kilometriä Kytön linnakesaaresta itäkaakkoon. Etäisyys Soukanniemen Amiraalinsatamaan on kahdeksisen kilometriä.
Stenskärin pinta-ala on nelisen hehtaaria. Saaret ovat valtaosin paljasta kalliota ja kivikkoa sekä kasvillisuudeltaan niukkaa somerikkoa. Stenskärin korkeuserot ovat vähäisiä. Saarten kasvilajeja ovat muun muassa merikaali, merisinappi ja morsinko. Alue on tärkeä lintujen pesimäpaikka.
Läntinen saari on huomattavasti itäistä suurempi. Sen länsi–itäsuuntainen leveys on noin 300 metriä, itäisen saaren leveys on noin 100 metriä.
Holland-luokka (risteilijä)
Holland-luokka oli Alankomaiden Kuninkaallisen laivaston panssarikansiristeilijäluokka, johon kuului kuusi kahdessa erässä 1800-luvun lopulla valmistettua alusta.
Suunnittelu
Suunnitelma perustui Britannian kuninkaallisen laivaston Apollo-luokan risteilijöihin. Ensimmäiset kolme alusta olivat 93,3 metriä pitkiä ja loput kolme 94,7 metrisiä. Kaikkien alusten leveys oli 14,8 ja syväys 5,41 metriä. Ensimmäisten alusten uppouma oli 3 900 tonnia, ja loppujen kolmen 133 tonnia enemmän.
Masahiro Okamoto
Masahiro Okamoto (s. 17. toukokuuta 1983 Chiba) on japanilainen jalkapalloilija.
Jalkapallomaajoukkue
Okamoto kuului Japanin U-20 joukkueeseen nuorten MM-kilpailuissa 2003.
Medium
Medium tarkoittaa seuraavia asioita:
Kaikkien pyhien kirkko (Norton Fitzwarren)
Kirkkomaan lounaiskulman sanotaan olleen mustalaisten hauta-aluetta.
Luettelo Borussia Dortmundissa pelanneista jalkapalloilijoista
Luettelo Borussia Dortmundissa pelanneista jalkapalloilijoista.
Tuntematon hieroja
Tuntematon hieroja on suomalainen viihdeohjelma, jonka ensimmäinen, ja ainut jakso esitettiin Jimillä vappuna 1. toukokuuta 2012. Ohjelmassa kaksi kilpailijaa asetetaan sokkoina julkisuuden henkilön hierottaviksi, ja heidän täytyy vihjeiden perusteella selvittää hierojansa henkilöllisyys. Ohjelmaa juontaa Janne Kataja, ja sen ensimmäisessä jaksona hierojana toimi kirjailija Roman Schatz. Ohjelmaa luvattiin jatkaa jos ohjelman Facebook-sivulla olisi 50 000 tykkäystä.
Amazing Stories
pienoiskuva|Amazing Stories -lehden ensimmäinen numero. Kansikuva [[Frank R. Paul.]] Amazing Stories on yhdysvaltalainen science fiction -lehti, jonka Hugo Gernsback perusti huhtikuussa 1926. Amazing Stories oli ensimmäinen aikakauslehti, joka oli kokonaan omistettu tieteiskirjallisuudelle. Lehti on käynyt historiansa aikana läpi useita linjanmuutoksia, vaihtanut omistajaa sekä kärsinyt ajoittain talousvaikeuksista.
Lehden perusti luxemburgilais-amerikkalainen keksijä, kirjailija ja sähköalan harrastaja Hugo Gernsback. Amazing Stories -lehden ensimmäisen numeron esipuheessa Gernsback esitteli "uudenlaisen aikakauslehden", joka oli hänen mukaansa suunnattu moderniin "täysin uuteen maailmaan". Hän mainitsi esikuvikseen Edgar Allen Poen, Jules Vernen ja H. G. Wellsin ja kuvaili kirjallisuuden muotoa, jonka tavoitteena oli sekä opettaa että viihdyttää, "välittää tietoa ... antamatta meidän kuitenkaan kertaakaan ymmärtää, että meitä opetetaan". Gernsbackin ura toimittajana oli alkanut vuonna 1908 Modern Electrics -lehdellä, jossa hän julkaisi sarjakertomuksena oman romaaninsa Ralph 124C41+. Gernsback myi kuitenkin lehden ja perusti sen jälkeen The Electrical Experimenter -lehden. Näissä lehdissä, kuten myöhemmin Amazing Stories -lehdessä, Gernsback hahmotteli näkemyksen tulevaisuuden kapitalistisesta teknokratiasta, jota johtaisivat rohkeat keksijät, kuten hänen sankarinsa Ralph, jonka esikuvana oli Thomas Edison.
Harry Partch: U.S. Highball
Harry Partch: U.S. Highball on yhdysvaltalaisen jousikvartetti Kronos Quartetin albumi, joka julkaistiin vuonna 2003 levymerkillä Nonesuch Records. Levyllä kuullaan yhdysvaltalaisen Harry Partchin teoksia.
Kappaleet
Kaikki sävellykset Harry Partch.
Amazing Stories
Vuonna 1938 Ziff-Davis -kustantamo osti lehden ja nimitti uuden päätoimittajan, Raymond A. Palmerin. Koko Palmerin päätoimittajuuden ajan Amazing Stories luotti tasalaatuiseen kirjoittajien ydinjoukkoon. Satunnaisesti Amazing Stories julkaisi myös Ray Bradburyn tai Eric Frank Russellin kaltaisten kirjailijoiden kertomuksia. Lehdessä julkaistiin myös Edgar Rice Burroughsin novellien sarja. Lehdessä ryhdyttiin myös julkaisemaan Richard Shaverin omalaatuisia tarinoita. Shaver esitti kertomuksensa absoluuttisina tosiasioina: muistiinpanoina menneistä elämistään kadonneilla mantereilla sekä kidutuksistaan maan alla elävien, kehittyneiden olentojen käsissä. Osa lukijoista innostui näistä tarinoista, mutta Gernsbackin mallin mukaisesta opettavaisemmasta kaunokirjallisuuden pitävät hylkäsivät lehden.
Amazing Stories ei kuitenkaan enää kyennyt kilpailemaan kirjailijoista Campbellin toimittaman Astounding Stories -lehden sekä muiden tulokkaiden kanssa. Amazing Stories vaikutti jälleen tuhoon tuomitulta, mutta toipui Cele Goldsmithin johdolla. Goldsmith onnistui tuomaan lehteen takaisin Asimovin ja Cordwainer Smithin kaltaisia vakiintuneita kirjailijoita ja julkaisi myös tieteiskirjallisuuden uudeksi aalloksi nimettyjen kirjoittajien, kuten Ursula Le Guinin, Philip K. Dickin ja J.G. Ballardin kertomuksia. Amazing Stories joutui siitä huolimatta vaikeuksiin ja se myytiin kilpailijalle, joka teki lehdestä menneisyyteen tähyävän uusintapainoksen. Muutaman vuoden kuluttua toimitus vakiintui science fiction -fanin ja taiteilijan Ted Whiten alaisuudessa. White uudisti sopivasti lehden imagoa, päivitti sen kuvitusta ja ulkoasua, laajensi lehden suhdetta Dickiin ja Le Guiniin ja nosti esiin uusia kykyjä, kuten James Tiptree Jr:n. White väsyi kuitenkin taisteluihin lehden kustantajan kanssa ja erosi. Seuraavan päätoimittajan Elinor Mavorin huomattavista ponnisteluista huolimatta lehti myytiin vuonna 1982 Dungeons & Dragons -roolipelin kehittäneelle Gary Gygaxille, eikä Amazing Stories enää koskaan sen jälkeen palannut aiempaan loistoonsa. Amazing Stories lakkautettiin maaliskuussa 2005. Amazing Stories -lehteä on sittemmin julkaistu satunnaisesti verkossa ja lehden oikeudet hankkinut Steve Davidson on julkaissut lehteä myös painettuna. NBC on lisäksi esittänyt samannimistä televisiosarjaa vuosina 1985–1987.
Purolähdesammal
Purolähdesammal (Philonotis fontana) on lehtisammallaji omenasammalten heimossa (Bartramiaceae). Sitä esiintyy Maan pohjoispuoliskon lauhkealla ja viileällä vyöhykkeellä.
Purolähdesammal on pystykasvuinen ja isokokoinen, enintään 12 senttimetriä korkea. Varsi on punainen ja melko niukasti haarova. Lehdet ovat sitä selvästi vaaleammat, kellertävän- tai sinertävänvihreät. Lehtien tyvi on leveä, tasaisesti kapeneva kärki terävä ja keskisuoni selvästi erottuva. Itiöpesäkkeitä syntyy melko harvoin tai yleisesti. Niissä on pitkä pesäkeperä ja pallomainen pesäke.
Frank Gore
Franklin Delano ”Frank” Gore (s. 14. toukokuuta 1983 Miami, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelaa tällä hetkellä NFL-liigan Buffalo Billsissa. Ennen ammattilaisuraansa Gore pelasi yliopistojalkapalloa Miamin yliopiston joukkueessa.
Gore on valittu viidesti NFL:n tähdistöotteluun Pro Bowliin, kausilla 2006, 2009, 2011, 2012 ja 2013.
NFL-ura
San Francisco 49ers varasi Goren vuoden 2005 NFL:n varaustilaisuudessa kolmannen kierroksen ensimmäisenä pelaajana, yhteensä 65. vuorolla. Goren varausnumeroa heikensivät hänen yliopistouransa aikana koetut loukkaantumiset, ja hänen pelikuntoaan pidettiin kyseenalaisena. 49ersilla oli samassa tilaisuudessa myös ykkösvaraus, jonka he käyttivät Utahin yliopiston pelinrakentajaan Alex Smithiin.
Gore oli toisen kautensa alusta lähtien vakituinen aloittaja 49ersin miehistössä. Kymmenen 49ersissa pelatun kauden jälkeen Gore siirtyi kolmivuotisella sopimuksella Indianapolis Coltsiin.
Maaliskuussa 2018 Gore teki yksivuotisen sopimuksen Miami Dolphinsin kanssa.
IRacing.com
Peliä julkaistaan tilauspohjaisena palveluna (Software as a Service). Pelaaja asetetaan tasonsa mukaiseen ryhmään (iRating-luokitus) kilpailussa muita pelaajia vastaan. Radat ja autot maksavat ovat maksullisia.
Pelissä on yhteensä 74 laserskannattua rataa, joista yhdeksän on ilmaisia. Ilmaisista radoista neljä on ovaalin muotoisia ja kolme on tieratoja. Autoja on yhteensä 49, joista kahdeksan on ilmaisia.
iRacingin ympärille on rakennettu monipuolinen sivusto, jonka ympärillä koko homma toimii, statistiikkaa omasta ja muiden kuskien toiminnasta voi tarkkailla. Kisoja ja harjoituksia järjestetään jatkuvasti. iRacing on rakennettu valmiiksi paketiksi, jossa on mm. ranking systeemit ja törmäilyistä rangaistaan automaattisesti.
Ossian Procopé
pienoiskuva|Ossian Procopé. Berndt Ossian Procopé (25. lokakuuta 1871 Turku – 23. joulukuuta 1942 Nokia ) oli suomalainen varatuomari.
Tampereella lakimiehenä toiminut Procopé nimitettiin sisällissodan aikana 18. helmikuuta 1918 valkoisen armeijan poliisipäälliköksi ja sotavankilaitoksen johtajaksi. Hän johti myös laitoksen poliisiasiainosastoa, jonka tehtävänä oli etsiä ”yhteiskunnalle vaarallisia henkilöitä”. Poliisiasianpäällikön ja tutkintotuomarin ominaisuudessa Procopén tehtäviin kuului myös joidenkin kuolemantuomioiden hyväksyminen. Procopé valmisteli ylipäällikkö Gustaf Mannerheimin nimissä 25. helmikuuta 1918 annetun niin sanotun ”Ammutaan paikalla” -julistuksen.
Sotilasarvoltaan Procopé oli majuri. Sisällissodan jälkeen hän vaikutti Helsingissä liikemiehenä.
Gran Turismo Sport
Gran Turismo Sport (lyhyesti GT Sport) on Polyphony Digitalin kehittämä ajopeli, joka julkaistiin PlayStation 4:lle 17. lokakuuta vuonna 2017. Peli kuuluu Gran Turismo -pelisarjaan.
Vastaanotto
Muropaketti antoi pelille arvioksi 4/5 tähteä arvostelussaan.
Myynti
Kesäkuuhun 2019 mennessä peli oli myynyt noin kahdeksan miljoonaa kappaletta.
Norio Suzuki
Norio Suzuki (s. 14. helmikuuta 1984 Chiba) on japanilainen entinen jalkapalloilija.
Jalkapallomaajoukkue
Suzuki kuului Japanin U-20 joukkueeseen nuorten MM-kilpailuissa 2003.
CAS (täsmennyssivu)
CAS, CaS tai Cas voi tarkoittaa seuraavia:
23. Waffen-SS-vuoristodivisioona Kama
23. Waffen-SS-vuoristodivisioona Kama (2. kroatialainen) oli vuonna 1944 pääosin Bosnian muslimeista koottu Waffen-SS:n vuoristojääkäridivisioona, joka ei ehtinyt koskaan kunnolla aloittaa toimintaansa. Bosnialaisille oli 1943 perustettu kroaateilla ja saksalaisilla täydennetty 13. Waffen-SS-vuoristodivisioona Handschar ja seuraavana keväänä ryhdyttiin kokoamaan toista muslimidivisioonaa. Uusia miehiä saatiin kuitenkin värvättyä vain noin 4000. Osaston koulutus jäi kesken, kun se hajotettiin karkuruuden lisääntymisen vuoksi syyskuussa 1944. Divisioona ei tiettävästi koskaan osallistunut taisteluihin. Sen numero 23. annettiin myöhemmin hollantilaiselle panssarikrenatööridivisioonalle.
Handscharin tavoin myös Kama-divisioonaa täydennettiin katolisilla kroaateilla ja saksalaisilla upseereilla. Nimi Kama tarkoitti Balkanin paimenten käyttämää pientä tikaria.
Merilammi
Merilammi on Varsinais-Suomessa Uudessakaupungissa ja Pyhärannassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen.
Maantiede
Järven pinta-ala on 10 hehtaaria ja se on 600 metriä pitkä ja noin 300 metriä leveä. Siihen laskee kolme ojaa, joista suurin on Lamminjärven laskuoja. Järven luusua sijaitsee järven etelärannalla, josta saa alkunsa 1,1 kilometriä pitkä Myllypuro, joka laskee Ilmonhautaan eli Sirppujokeen Kärvälän kohdalla.
Järvellä on 1,9 kilometriä rantaviivaa ja sen ranta on pääosin kallio- ja moreenipohjaista metsämaastoa. Itäranta on soistunutta ja länsirantaan päättyy kosteikonreuna. Järvi on matalana ruovikkoinen ja sen läpijuoksua varten keskelle on ruopattu kanava. Myös kosteikon reunaan on ruopattu oma kanavansa. Rannoille on rakennettu pari loma-asuntoa, joille johtaa tiet Uudestakaupungista. Järven poikki kulkee Pyhärannan ja Uudenkaupungin välinen raja siten, että pääosa järvestä sijaitsee Uudessakaupungin puolella.
Historia
1800-luvun loppupuolella Merilammi ja Pitkäjärvi päätettiin laskea. Hanketta varten perustettiin järvenlaskuyhtiö, jonka osakkaat toteuttivat yhdessä tarvittavat toimet. Järvien ympärille merkittiin piirirajat vuonna 1892 ja sitten järvet laskettiin. Heinäpellot aidattiin aidalla, joka oli kaksi kyynärää korkea. Jokainen osakas sai rakennettavaksi määrämittaisen aidan, vaikka hänellä oli omistuksia useassa eri kohdassa. Vuosien 1968 ja 1984 peruskartoissa Merilammi on ruohottunut järvi ja Pitkäjärvi on myös matalaksi laskettu järvi.
Tulokas
Tulokas voi tarkoittaa ainakin seuraavia:
Miesten Ykköspesis-kausi 2011
Sarjajärjestelmä
Runkosarja pelattiin kaksinkertaisena sarjana, jolloin joukkueille kertyi yhteensä 22 runkosarjaottelua. Runkosarjan päätyttyä kuusi parasta joukkuetta pääsivät pudotuspeleihin: kaksi parasta suoraan välieriin ja loput neljä joukkuetta puolivälieriin, jotka pelattiin otteluparein 3–6 ja 4–5. Puolivälierät ja välierät pelattiin paras kolmesta -järjestelmällä, loppuottelut paras viidestä. Kotietu oli aina runkosarjassa paremmin sijoittuneella. Loppuotteluiden voittaja nousi suoraan Superpesikseen kaudelle 2012.
Josep Rull
pienoiskuva|Josep Rull Josep Rull i Andreu (s. 1968 Terrassa) on katalonialainen poliitikko. Hän toimi Katalonian aluehallinnon alue- ja ympäristöministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan, mutta kahdeksan Espanjassa oikeuden kuultaviksi mennyttä ministeriä (Rullin lisäksi Oriol Junqueras, Joaquim Forn, Jordi Turull, Raül Romeva, Dolors Bassa, Carles Mundó ja Meritxell Borràs) määrättiin tutkintavankeuteen 2. marraskuuta 2017. Jo aiemmin tutkintavankeuteen oli määrätty kahden kansanäänestystä ajaneen kansalaisjärjestön puheenjohtajat Jordi Sànchez ja Jordi Cuixart.
Vangittujen ministerien perheenjäsenet ja asianajaja ovat raportoineet henkisestä kidutuksesta ja muusta epäasiallisesta kohtelusta 2. marraskuuta 2017 tapahtuneen kuljetuksen aikana tuomioistuimesta vankilaan. Ministerit joutuivat istumaan koko kuljetuksen ajan käsiraudoissa kädet selän takana ilman turvavöitä auton ajaessa kovaa vauhtia, minkä seurauksena he saivat ruhjeita. Lisäksi ministereille soitettiin nöyryyttämistarkoituksessa Espanjan kansallislaulua monta kertaa peräkkäin kuljetuksen aikana, ja vankilaan saavuttaessa jotkut heistä pakotettiin riisuuntumaan ja heille tehtiin ruumiintarkastus, jollainen tehdään yleensä vain huumekauppiaille, joitten oletetaan yrittävän salakuljettaa huumeita vankilaan.
Rull vapautettiin tutkintavankeudesta 4. joulukuuta 2017, mutta hän joutui maksamaan 100 000 euron takuut. Samassa yhteydessä vapautettiin osa muistakin vangituista ministereistä takuita vastaan, mutta Puigdemontin hallituksen varapääministeri Junqueras ja sisäministeri Forn sekä kansalaisjärjestöjen puheenjohtajat Sànchez ja Cuixart joutuivat yhä jäämään vankilaan. Uusissa Katalonian parlamenttivaaleissa 21. joulukuuta 2017 Rull valittiin Katalonian parlamenttiin Puigdemontinkin edustamalta keskustaoikeistolaisen Junts per Catalunya -vaaliliiton listalta.
23. maaliskuuta 2018 Rull vangittiin jo toistamiseen samaan aikaan Turullin, Romevan, Bassan ja Carme Forcadellin kanssa heidän tehdessä näin vankilassa seuraa Junquerasille, Fornille, Sànchezille ja Cuixartille, jotka olivat olleet koko ajan yhtäjaksoisesti vangittuna. Katalonian tasavaltalaisen vasemmiston pääsihteeri ja kansanedustaja Marta Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.
Arnaud Bovolenta
Arnaud Bovolenta (s. 6. syyskuuta 1988) on ranskalainen freestylehiihtäjä. Hän sai skicrossin hopeamitalin Sotšin olympialaisissa 2014. Kreischbergin MM-kilpailuissa 2015 hän oli kymmenes.
Aleksandr Tšaikovski
Aleksandr Tšaikovski (s. 19. helmikuuta 1946 Moskova) on venäläinen säveltäjä.
Tšaikovski opiskeli Moskovassa, jossa hänen pianonsoiton opettajiinsa kuului Heinrich Neuhaus ja sävellysopettajana toimi Tihon Hrennikov. Hän tuli tunnetuksi 1970-luvulla. Hän on saanut palkintoja sekä Venäjällä että ulkomailla. Tšaikovskin teoksia on esitetty merkittävissä konserttisaleissa Venäjällä, Euroopassa, Yhdysvalloissa ja Japanissa. Hänen tuotantoonsa kuuluu esimerkiksi yhdeksän oopperaa, viisi sinfoniaa ja konserttoja. Hän on työskennellyt myös operetin parissa sekä televisiossa ja elokuvissa.
Yūji Unozawa
Yūji Unozawa (s. 3. toukokuuta 1983 Chiba) on japanilainen jalkapalloilija.
Jalkapallomaajoukkue
Unozawa kuului Japanin U-20 joukkueeseen nuorten MM-kilpailuissa 2003.
Mielenterveys
Tarkennettuja määritelmiä
Sigmund Freud tarkensi 1900-luvun alussa mielenterveyden olevan ”kyky rakastaa ja kyky tehdä työtä”. Mielenterveys on myös määritelty omien mahdollisuuksien tiedostamiseksi, pyrkimykseksi toteuttaa ja lisätä omia mahdollisuuksia ja itsensä hyväksymistä.
Verrattain yleisesti katsotaan, että ihminen on mieleltään terve, kun hän kykenee selviytymään itsenäisesti päivittäisistä haasteista (ihmissuhteista, päivittäisestä liikkumisesta, työstä ja vapaa-ajasta) siten, että itse ja kanssaihmiset eivät kärsi.
Yleisyys
Mieli ry:n mukaan 20–25 % suomalaisista sairastaa vuosittain jonkinlaista mielenterveyden häiriötä. Psyykkinen oireilu näyttäisi olevan yleisintä Etelä-Suomessa, mikä saattaa liittyä osaksi siihen, että Etelä-Suomessa käytetään enemmän alkoholia.
Jääpallon Neuvostoliiton mestaruussarja 1936
Jääpallon Neuvostoliiton mestaruudesta 1936 pelattiin 12 joukkueen voimin Moskovassa 17. - 28. helmikuuta 1936. Kaikki joukkueet olivat Venäjältä. Joukkueet jaettiin kahteen kuuden joukkueen lohkoon, joissa pelattiin yksinkertainen sarja. Lopuksi joukkueet kohtasivat sijoitusotteluissa samalle sijalle toisessa lohkossa päätyneen joukkueen. Neuvostoliiton-mestaruudesta pelattiin seuraavan kerran vasta 1950.
Lähteet
ei lähteitä
PBC Ural Great
PBC Ural Great on venäläinen koripalloseura, joka sijaitsee Permissä, Venäjällä. Ural Great on ainoa joukkue joka on pystynyt voittamaan Venäjän mestaruuden PBK TsSKA Moskovan lisäksi. Tämän se teki vuosina 2001 ja 2002. EuroCup Challengen joukkue voitti 2006.
Natsuki Takaya
Natsuki Takaya (, s. 7. heinäkuuta 1973 ) on japanilainen mangaka. Takaya vietti lapsuutensa Tokiossa. Hänen ensimmäinen teoksensa julkaistiin 1991, mutta hänen uransa katsotaan alkaneen 1992 "Born Free" -sarjalla. Takaya on vasenkätinen ja hän on haaveillut mangakan urasta ensimmäisestä luokasta alkaen, kun hän katseli siskonsa piirtämistä.
PBC Ural Great
Seura on myös kärsinyt talousvaikeuksista ja sen omaisuutta on jouduttu ulosmittaamaan.
Natsuki Takaya
Takaya ei ole kertonut itsestään paljoa julkisuuteen, mutta hänen tiedetään pitävän videopeleistä kuten Final Fantasy ja Sakura Wars. Takaya pitää erityisesti tyttömäisten naishahmojen sekä röyhelöisten mekkojen piirtämisestä. Hän pitää myös mieshahmojen piirtämisestä mekoissa. Takaya loukkasi kätensä ja joutui leikkaukseen, minkä vuoksi Fruits Basket -manga oli lyhyellä tauolla. Hänen kätensä parani, mutta Takayan mielestä hänen käsialansa muuttui rumemmaksi leikkauksen takia. Takaya ei pidä itsestään puhumisesta, mutta kertoo välillä vähän itsestään sarjojensa välisivuilla.
Takayan tunnetuin teos on Fruits Basket. Fruits Basket sai huomattavaa suosiota Japanissa ja muualla maailmassa. Fruits Basket on Yhdysvaltojen parhaiten myyneitä shojo-mangasarjoja ja Japanin toiseksi parhaiten myynyt shojo-mangasarja. Sarja kertoo orvosta Tohru Hondasta, joka sattumusten kautta päätyy asumaan Soman suvun taloon. Tohrulle alkaa pian selvitä, että Soman perheessä on useita synkkiä salaisuuksia ja ongelmia. Pienin niistä ei ole sukua kohdannut kirous: jos vastakkaisen sukupuolen edustaja halaa Soman suvun jäsentä, tämä muuttuu eläimeksi. Eläimet määräytyvät kiinalaisen horoskoopin mukaan, mutta lisäksi joukosta löytyy myös kissa.
Cneiffin kivi
Cneiffin kivi on Kaskisissa sijaitseva muistokivi, johon Pohjanmaan lääninlampurina toiminut Johan David Cneiff (1722–1791) kaiversi vuonna 1784 latinan kielellä oman elämäkertansa.
Cneiff toimi Pohjanmaan lääninlampurina vuosina 1743–1766. Hän vuokrasi 1743 Kaskisissa sijainneen Herrmansin kruununtilan ja asui tilalla kuolemaansa saakka. Kun Kaskisten kaupunki perustettiin 1785, Herrmansin tila siirtyi uudelle kaupungille. Cneiff sai kuitenkin pitää tilan pihatontin asuinrakennuksineen. Lisäksi hän sai puoli tynnyrinalaa peltoa, jolla hän saattoi viljellä korvausta vastaan humalaa.
Paikallisen perimätiedon mukaan Cneiff olisi kaivertanut kiveen kirouksen uudelle kaupungille jouduttuaan luopumaan tilastaan. Kirouksen mukaan kaupunki ei tulisi kehittymään seuraavaan sataan vuoteen. Todellisuudessa Cneiff kaiversi kiveen vain oman elämäkertansa. Väärinkäsitys pääsi syntymään, koska paikallinen väestö ei osannut Cneiffin käyttämää latinan kieltä. Kiven arvoitus ratkesi vasta vuonna 1860, kun saarnaaja Lars Vilhelm Schalin sai kaiverretun tekstin luettua poistettuaan sitä ennen kiven pinnalle kertyneen jäkälän ja sammaleen.
Jimmy Blanton
Jimmy Blanton (5. lokakuuta 1918 – 30. heinäkuuta 1942) oli merkittävä yhdysvaltalainen jazz-kontrabasisti. Hän oli bassonsoiton uranuurtaja, etenkin soolosoitossa.
Blanton syntyi Chattanoogassa Tennesseessä ja aloitti soitonopiskelut viululla, mutta ryhtyi soittamaan kontrabassoa opiskellessaan Tennessee State Universityssä. Loma-aikoina hän soitti Fate Marablen yhtyeessä. Hän jätti yliopiston ja muutti Missouriin Saint Louisiin soittaakseen päätoimisesti Jeter-Pillars Orchestrassa, jonka kanssa hän teki ensimmäisen levytyksensä. Duke Ellingtonin orkesteriin hän liittyi vuonna 1939.
Vaikka Blantonin pesti Ellingtonin yhtyeessä kesti vain kaksi vuotta, hänen vaikutuksensa kontrabasson merkitykseen jazzmusiikissa oli mittaamaton. Aikaisemmin kontrabassolla soitettiin lähes yksinomaan neljäsosanuotteja kompissa sekä sooloissa. Blantonin lähestymistapa soittimeen oli enemmänkin soolopuhallintyylinen. Hän soitti sekä kahdeksasosa- että kuudestoistaosalinjoja ja toi melodisia ja harmonisia ideoita bassonsoittoon, mitkä olivat täysin uusia asioita bassonsoitossa. Blantonin virtuoosisuus erotti hänet edeltäjistään, ja häntä pidetäänkin ensimmäisenä todellisena jazzbasson mestarina sekä kontrabasson soolopotentiaalin esilletuojana. Tenorisaksofonisti Ben Websterin ohella hän oli Ellingtonin yhtyeen kantavia voimia. Hänen kaudellaan yhtye tunnetaankin yleisesti nimellä Blanton-Webster Band. Blanton levytti Ellingtonin kanssa myös useita basso-piano-duoja.
Vuonna 1941 Blantonilla todettiin tuberkuloosi, ja hän kuoli seuraavana vuonna keuhkotautiparantolassa Kaliforniassa.
János Áder
János Áder (unkariksi Áder János, s. 9. toukokuuta 1959) on unkarilainen poliitikko, joka toimi Unkarin presidenttinä 2012–2022. Áder on Fidesz-puolueen varhaisia johtajia. Hänet valittiin 2009 Euroopan parlamenttiin. Unkarin parlamentti valitsi hänet 2012 Unkarin presidentiksi. Hän seurasi tehtävässä Pál Schmittia, joka erosi virasta, kun hänen tohtoriväitöskirjansa todettiin plagiaatiksi.
Unkarin parlamentti valitsi vuonna 2017 maan presidentiksi lähinnä seremonialliseen virkaan uudelle viisivuotiskaudelle virassa vuodesta 2012 olleen Áderin, joka edustaa oikeistolaista Fidesz-puoluetta ja tunnetaan pääministeri Viktor Orbanin läheisenä liittolaisena.
Charlotte von Württemberg
Herttuatar Friederike Charlotte Marie von Württemberg, naimisissa suuriruhtinatar Jelena Pavlovna Romanova; (9. tammikuuta 1807 Stuttgart, Württembergin kuningaskunta, Reinin liitto – 2. helmikuuta 1873 Stuttgart, Saksan keisarikunta) oli saksalaissyntyinen Venäjän keisarillisen perheen jäsen ja suuriruhtinas Mihail Pavlovitš Romanovin puoliso.
Charlotte kihlattiin 15-vuotiaana suuriruhtinas Mihail Pavlovitš Romanovin (1798-1849) kanssa vuonna 1822. Vuonna 1823 Charlotte kääntyi ortodoksiseen uskontoon ja hän sai nimen Jelena Pavlovna. Pari vihittiin 20. helmikuuta 1824 Pietarissa ja he asettuivat asumaan Mihailovskin palatsiin Pietariin. Heidän avioliittonsa ei ollut onnellinen, sillä Mihailin ainoa intohimo oli armeija ja hän laiminlöi vaimoaan. Heille syntyi viisi tytärtä: Maria, Jelisaveta, Jekaterina, Aleksandra ja Anna, joista kaksi viimeistä kuolivat jo pikkulapsina ja kaksi ensimmäistä nuorena ilman jälkeläisiä.
Ainoa eloon jäänyt tytär Jekaterina Mihailovna Romanova avioitui Mecklenburg-Strelitzin herttuan Georgin kanssa. He saivat neljä lasta, joista Nikolaos esikoinen syntyi ja kuoli samana päivänä. Tytär Helene avioitui Saksi-Altenburgin herttuan Albertin kanssa. Liitosta ei syntynyt lapsia. Toinen poika Georg Alexander avioitui Natalia Wonliarskin kanssa, joka nimitettiin Carlowin kreivittäreksi.
Mihail Pavlovitšin kuoltua Varsovassa vuonna 1849 Jelena Pavlovna ryhtyi useiden järjestöjen ja taiteiden suojelijaksi. Hän perusti Pietarin konservatorion ja muodosti sairaanhoitajaryhmän, joka oli Venäjän Punaisen Ristin edelläkävijä.
Vuonna 1835 nimettiin palmuvaris (Corvus palmarum) kirjoituksessa Erste Reise nach dem nordlichen Amerika in 1822–1824. Auktoriksi mainitaan suuriruhtinatar Helena Pavlovna Württemberg ja Paul Friedrich Wilhelm Herzog von Wurtemburg.
Haapasuikerosammal
Haapasuikerosammal (Sciuro-hypnum populeum) on lehtisammallaji suikerosammalten heimossa (Brachytheciaceae). Sitä esiintyy Maan pohjoispuoliskon lauhkealla ja viileällä vyöhykkeellä.
Laji kasvaa muun muassa lehtometsissä metsähaapojen tyvirungoilla ja kivialustoilla.
Aiheesta muualla
Kuvalinkit:
Trampolino Giuseppe dal Ben
Trampolino Giuseppe dal Ben (virallisesti Stadio del salto Giuseppe Dal Ben) on kuuden muovitetun hyppyrimäen muodostama mäkihyppystadion Predazzossa Val di Fiemmen laaksossa Italiassa.
Historia
Val di Fiemmeen rakennettiin ensimmäinen muovitettu K20-hyppyrimäki 1960-luvulla. Predazzoon rakennettiin vuonna 1984 muovitetut K62- ja K35-luonnonmäet. Vuosina 1988–1990 rakennettiin muovitetut K120 HS130 ja K90 HS98 -hyppyrimäet vuoden 1991 hiihdon maailmanmestaruuskilpailuja varten. Vuoden 2013 hiihdon MM-kilpailuja varten remontoitiin huoltorakennus, katsomot ja tuomaritorni.
Kesällä 2017 pienten hyppyrimäkien K-pisteitä siirrettiin 33 ja 19 metriin, kun ennen siirtoa K-pisteet sijaitsivat 35 ja 20 metrissä. Vuonna 2018 remontoitiin neljä pienintä hyppyrimäkeä, jotka kaikki ovat muovitettuja luonnonmäkiä. Remontissa K62-mäen K-piste siirrettiin 60 metriin ja HS-pisteeksi asetettiin 66 metriä, sekä alastulorinteisiin vaihdettiin muovitukset ja rakennettiin kaiteet.
Stadionilla on järjestetty hiihdon maailmanmestaruuskilpailut vuosina 1991, 2003 ja 2013, nuorten maailmanmestaruuskilpailut vuonna 2014, talviuniversiadit vuonna 2013 ja lukuisia maailmancup, kesä-GP ja kansallisia kilpailuja. Sen on Milano–Cortina d’Ampezzon talviolympialaisissa 2026 tarkoitus toimia mäkihypyn suorituspaikkana.
Arvokilpailuvoittajat
Vuoden 1991 MM-kilpailuissa normaalimäen kilpailun voitti itävaltalainen Heinz Kuttin, suurmäen kilpailun voitti jugoslavialainen Franci Petek ja joukkuekilpailun voitti Itävalta joukkueella Heinz Kuttin, Ernst Vettori, Stefan Horngacher ja Andreas Felder.
Tatsuya Yazawa
Tatsuya Yazawa (s. 3. lokakuuta 1984 Shizuoka) on japanilainen jalkapalloilija.
Trampolino Giuseppe dal Ben
Arvokilpailuvoittajat
Vuoden 2003 MM-kilpailuissa normaali- ja suurmäen kilpailut voitti puolalainen Adam Małysz ja joukkuekilpailun voitti Suomi joukkueella Janne Ahonen, Tami Kiuru, Arttu Lappi ja Matti Hautamäki.
Tatsuya Yazawa
Jalkapallomaajoukkue
Yazawa kuului Japanin U-20 joukkueeseen nuorten MM-kilpailuissa 2003.
Trampolino Giuseppe dal Ben
Arvokilpailuvoittajat
Vuoden 2013 MM-kilpailuissa naisten normaalimäen kilpailun voitti yhdysvaltalainen Sarah Hendrickson, miesten normaalimäen kilpailun voitti norjalainen Anders Bardal, MM-historian ensimmäisen sekajoukkuekilpailun voitti Japani joukkueella Yūki Itō, Daiki Itō, Sara Takanashi ja Taku Takeuchi, suurmäen kilpailun voitti puolalainen Kamil Stoch ja joukkuekilpailun voitti Itävalta joukkueella Wolfgang Loitzl, Manuel Fettner, Thomas Morgenstern ja Gregor Schlierenzauer.
Talviuniversiadeissa 2013 kilpailtiin normaalimäessä, naisten kilpailun voitti slovenialainen Katja Požun, miesten kilpailun voitti suomalainen Sami Niemi, sekajoukkuekilpailun voitti Venäjä joukkueella Irina Avvakumova ja Mihail Maksimotškin, miesten joukkuekilpailun voitti Puola joukkueella Jakub Wolny, Bartłomiej Kłusek ja Krzysztof Biegun ja suurmäen kilpailun voitti puolalainen Jakub Wolny.
Vuoden 2014 nuorten MM-kilpailuissa kilpailtiin ainoastaan normaalimäessä, naisten kilpailun voitti japanilainen Sara Takanashi, naisten joukkuekilpailun voitti Japani joukkueella Yūki Itō, Haruka Iwasa, Yurina Yamada ja Sara Takanashi, miesten kilpailun voitti puolalainen Jakub Wolny ja miesten joukkuekilpailun voitti Puola joukkueella Jakub Wolny, Aleksander Zniszczoł, Krzysztof Biegun ja Klemens Murańka.
W 120
Alkuperäinen hyppyrimäki oli kooltaan K120 HS130. Vuoden 2001 remontissa alastulorinteen muovitus uusittiin ja HS-piste siirrettiin 132 metriin ja vuonna 2004 HS-piste siirrettiin 134 metriin. Vuoden 2013 hiihdon MM-kilpailuja varten vauhtimäkeen asennettiin jäähdytysjärjestelmä. Kesällä 2017 HS-piste siirrettiin 135 metriin.
Mäkiennätyksen kehittyminen
Virallisen mäkiennätyksen 136,0 metriä ovat hypänneet Adam Małysz suurmäen maailmanmestaruuskilpailussa vuonna 2003 ja Ryōyū Kobayashi maailmacupissa vuonna 2019. Epävirallisen mäkiennätyksen 138,5 metriä on hypännyt Eric Frenzel yhdistetyn maailmanmestaruuskilpailussa vuonna 2013.
Kesämäkiennätyksen kehittyminen
Kesämäkiennätyksen 134,0 metriä on hypännyt Adam Małysz.
W 95
Alkuperäinen hyppyrimäki oli kooltaan K90 HS98. Vuoden 2001 remontissa alastulorinteen muovitus uusittiin ja hyppyrimäen K-piste siirrettiin 95 metriin ja HS-piste 105 metriin. Vuonna 2004 hyppyrimäen HS-piste siirrettiin 106 metriin. Vuoden 2013 hiihdon MM-kilpailuja varten vauhtimäkeen asennettiin jäähdytysjärjestelmä. Kesällä 2017 HS-piste siirrettiin turvallisuussyistä 104 metriin, talvella 2022 HS-piste sijaitsi 106 metrissä.
Mäkiennätyksen kehittyminen (miehet)
Virallisen mäkiennätyksen 107,5 metriä on hypännyt Adam Małysz normaalimäen maailmanmestaruuskilpailussa 2003. Epävirallisen mäkiennätyksen 109,5 metriä on hypännyt Christoph Bieler yhdistetyn maailmanmestaruuskilpailujen harjoituksissa 2013.
Mäkiennätyksen kehittyminen (naiset)
Naisten mäkiennätyksen 108,0 metriä on hypännyt Sarah Hendrickson.
Kesämäkiennätyksen kehittyminen (miehet)
Kesämäkiennätyksen 109,5 metriä on hypännyt Mario Innauer.
Kesämäkiennätyksen kehittyminen (naiset)
Naisten kesämäkiennätyksen 101,5 metriä on hypännyt Lara Malsiner.
White River Junction
White River Junction (suomeksi Whitejoen liittymä) on kylä Yhdysvaltain Vermontin osavaltiossa. Se on yksi Hartfordin kunnan viidestä kylästä. Kylän asukasluku oli vuonna 2000 2 569.
Pitkäjärvi (Uusikaupunki)
Pitkäjärvi on Varsinais-Suomessa Uudessakaupungissa ja Laitilassa oleva järvi, joka kuuluu Sirppujoen vesistön Pitkäjärven−Lukujärven valuma-alueeseen.
White River Junction
Historia
thumb|White River Junctionin rautatieasema. Kylä oli tunnettu suuresta rautatieasemastaan. Sen rautatieasemalla on edelleen suuri pysäkki Amtrakin Vermonter-junalle. Nykyään kylän läpi menevät osavaltion toiseksi suurimmat autotiet.
Pitkäjärvi (Uusikaupunki)
Maantiede
Järven pinta-ala on 85 hehtaaria ja se on 2,2 kilometriä pitkä ja 800 metriä leveä. Siihen laskee kahdeksan ojaa, joista kaakkoon laskee nimettömän lammen laskuoja, idästä Lukujärven laskuoja Taminanoja ja etelästä Kärkkistensuon laskuoja, joka tuo myös Kärkkisjärven liikavesiä. Järven luusua sijaitsee järven luoteiskulmassa, josta saa alkunsa 200 metriä pitkä laskuoja Lamminjärveen.
Järvellä on 8,8 kilometriä rantaviivaa ja sen ranta on pääosin kalli- tai moreenipohjaista metsämaastoa. Siinä on 11 saarta, joista neljä saarta ovat suuria. Niitä ovat esimerkiksi Isoluoto, Vähäluoto ja Kuusikari. Rannoille on rakennettu toistakymmentä loma-asuntoa, joille johtaa tiet Laitilasta tai Uudestakaupungista. Uudenkaupungin ja Laitilan välinen raja kulkee järven poikki.
Luonnontila
Pitkäjärvi on matala ja ruovikkoinen ja se kuuluu kokonaan luonnonsuojelualueeseen.
Historia
Männäisten ruukin tarvitseman vesivoiman turvaamiseksi Sirppujoessa Särkijärven laskuvedet päätettiin ohjata Hankeranjärven kautta Sirppujokeen. Tätä varten rakennettiin vuosina 1787−1788 Taminanojaan sellainen pato, joka nosti Lukujärven vedenpintaa noin 1,5 metriä korkeammalle. Pato esti veden virtaamisen Pitkäjärveen, Lamminjärveen ja Merilammiin. Hankkeen vastustajat purkivat padon vuonna 1817 eikä sitä enää rakennettu uudelleen.
Vuoden 1855–1856 Kalmbergin kartastossa Pitkäjärvi on hyvin erilainen kuin nykyään. 1800-luvun loppupuolella Merilammi ja Pitkäjärvi päätettiin laskea. Hanketta varten perustettiin järvenlaskuyhtiö, jonka osakkaat toteuttivat yhdessä tarvittavat toimet. Järvien ympärille merkittiin piirirajat vuonna 1892 ja sitten järvet laskettiin. Heinäpellot aidattiin aidalla, joka oli kaksi kyynärää korkea. Jokainen osakas sai rakennettavaksi määrämittaisen aidan, vaikka hänellä oli omistuksia useassa kohdassa.
Mozilla Thunderbird
Mozilla Thunderbird tai lyhyesti Thunderbird on monialusteinen avoimen lähdekoodin sähköposti- ja pikaviestinasiakasohjelma, PIM-työkalu, uutisten- sekä RSS-lukija, jonka on kehittänyt Mozilla. Ensimmäinen versio sai 500 000 latausta ensimmäisten kolmen päivän aikana ja 1 000 000 kymmenen päivän aikana. Ohjelmalla voi lukea sähköpostia, syötteitä ja uutisryhmiä.
Toiminnot
pienoiskuva|Viestien lajittelua Windows 7:ssa. Ohjelmaan pystyy lisäämään useita käyttäjätilejä ja vaihtamaan niitä lennossa.
Roskapostin suodatus
Thunderbird hyödyntää Bayesiaista roskapostisuodatusta ja ymmärtää myös palvelimilla käytettäviä roskapostisuodattimia, kuten SpamAssassinia.
Lisäosat ja teemat
Sähköpostiohjelmaa voi laajentaa lisäosilla ja teemoilla, joita voi ladata Mozillan lisäosakokoelmista. Lightning on kalenterilisäosa.
Standardit ja tuki
Thunderbird tukee IMAP- ja POP-sähköpostiprotokollia. Se tukee myös LDAP:ia.
Kieliversiot
Thunderbird on käännetty Firefoxin tavoin vapaaehtoisten avulla ympäri maailman. Ohjelmasta on saatavilla jo jopa 52 eri kieltä, joihin kuuluu myös suomi.
Turvallisuus
Thunderbird tarjoaa yritys- ja julkishallinnon tasoisia turvallisuustoimintoja, kuten TLS-yhteyden IMAP- ja SMTP-palvelimille. Ohjelma tukee myös digitaalista allekirjoittamista ja viestin salaamista.
Keskustelu, chat
Thunderbird toimii pikaviestinasiakasohjelmana. Se tukee XMPP-, Matrix- ja IRC-protokollia.
Gustav Björkstrand
Hilding Gustav Mattias Björkstrand (s. 25. lokakuuta 1941 Kaarlela) on suomalainen teologian tohtori. Hän toimi Åbo Akademin virkaa tekevänä teologian professorina 1978−1983 ja käytännöllisen teologian professorina 1988–2005, ja rehtorina 1997–2005. Hän oli Porvoon piispana 2006–2009. Hän on ollut Suomen yliopistojen rehtorien neuvoston puheenjohtajana.
Moustache (Half a Scissor)
Moustache (Half a Scissor) on Mr. Oizon toinen studioalbumi. Se julkaistiin 4. lokakuuta 2005 ja on jatkoa kuusi vuotta aikaisemmin ilmestyneelle Analog Worms Attackille. Toisin kuin Analog Worms Attackissa, tässä albumissa käytettiin pelkästään tietokoneääniä. Pian albumin julkaisun jälkeen Mr. Oizon silloinen levy-yhtiö F Com Records julkaisi, että piti albumia lähinnä roskana verrattuna sen edeltäjään, eivätkä arvostelijat pitäneet albumin experimentalismista tai siinä esiintyyvistä teemoista. Ainoastaan yksi albumin single, "Stunt", julkaistiin ja pian Mr. Oizo erosi F Comilta ja liittyi myöhemmin Ed Bangerille.
Gustav Björkstrand
Björkstrand toimi RKP:n kulttuuri- ja tiedeministerinä Kalevi Sorsan neljännessä hallituksessa 1983–1987 ja kansanedustajana 1987–1991, Pohjoismaiden neuvoston jäsenenä 1987–1991 sekä useissa muissa luottamustehtävissä.
Björkstrand kirjoitti ylioppilaaksi 1964 (Gamlakarleby svenska samlyc.). Hän valmistui Åbo Akademista teologian kandidaatiksi 1964 (pappisvihkimys), filosofian kandidaatiksi 1968, teologian lisensiaatiksi 1969 ja teologian tohtoriksi 1976 aiheenaan åkerblomilaisuus. Hän teki opinto- ja tutkimusmatkoja muun muassa Israeliin, Tanskaan, Ruotsiin ja Saksan demokraattiseen tasavaltaan.
Björkstrand valittiin Porvoon piispaksi 4. lokakuuta 2006. Hän seurasi tehtävässä joulukuun alussa eläkkeelle jäänyttä Erik Vikströmiä, joka oli Porvoon piispana 23 vuotta. Björkstrand sai toisen valintakierroksen vaalissa 308 ääntä, kun vastaehdokas, Suomen teologisen instituutin pääsihteeri Henrik Perret sai 146 ääntä. Uusi piispa vihittiin virkaan 3. joulukuuta 2006. Hän jäi tehtävästä eläkkeelle lokakuun lopussa 2009.
Björkstrand on julkaissut muun muassa piispojen Jacob Tengströmin ja John Vikströmin elämäkerran sekä muistelmateoksen På avstånd ser man klarare (2020).
Björkstrandin puoliso on professori Eila Helander. Heillä on kaksi lasta.
Friday Night Lights
Friday Night Lights voi tarkoittaa seuraavia:
George Halonen
George Halonen (alun perin Yrjö Halonen, 15. joulukuuta 1891 Helsinki – 12. toukokuuta 1954 Superior, Wisconsin) oli amerikansuomalainen toimittaja ja osuustoimintaliikkeen vaikuttaja.
Yrjö Halonen valmistui ylioppilaaksi ja muutti Amerikkaan vuonna 1912. Hän työskenteli Kanadan Port Arthurissa ilmestyneen Työkansan toimittajana vuosina 1912–1913 ja Massachusettsin Fitchburgissa ilmestyneessä Raivaajassa vuosina 1914–1919. Lokakuun vallankumouksen jälkeen Halosesta tuli yksi amerikansuomalaisen kommunistisen liikkeen johtajista. Hän työskenteli Työmiehen päätoimittajana vuosina 1921–1923, hoiti Neuvosto-Karjalan edustustoa 1920-luvun alussa ja toimi amerikansuomalaisen Keskusosuuskunnan neuvonta- ja valistusosaston johtajana Wisconsinin Superiorissa vuodesta 1924. Kommunistisen Suomalaisen Työväenjärjestön ja Keskusosuuskunnan valtataistelussa Halonen puolusti osuuskunnan itsenäisyyttä, minkä johdosta hänet erotettiin työväenjärjestöstä ja kommunistipuolueesta vuonna 1929. Myöhemmin Halonen toimitti Keskusosuuskunnan julkaisemaa Työväen Osuustoimintalehteä.
Halonen jätti Keskusosuuskunnan vuonna 1942 ja muutti Tyynenmeren rannikolle, jossa hän työskenteli sotatarviketehtaassa, opiskeli Stanfordin yliopistossa ja luetteloi suomenkielistä aineistoa Palo Alton Hoover-kirjastossa.
Yrjö Halosen veli oli toimittaja Arne Halonen.
Pilvi (täsmennyssivu)
Pilvi voi tarkoittaa ainakin seuraavia:
Kazimir Malevitš
Kazimir Severinovitš Malevitš (,, , 23. helmikuuta (J: 11. helmikuuta) 1879 Kiova – 15. toukokuuta 1935 Leningrad), oli ukrainalais-venäläinen kuvataiteilija ja taideteoreetikko. Hän oli eräs abstraktin taiteen pioneereja ja keskeinen hahmo toisiaan seuraavissa avantgarde-liikkeiden sarjassa Venäjän vallankumousten aikana vuosina 1905–1917.
Malevitš tuli tunnetuksi suprematistisilla teoksillaan 1920–1930-luvuilla. Hänellä oli aluksi vaikutusvaltaa Neuvostoliiton taide-elämässä, kunnes syytökset formalismista alkoivat vaikeuttaa teosten esille saamista. Hän palasi 1920-luvun lopulla esittävään maalaustyyliin, joka muistutti hänen varhaistuotantoaan.
Elämä ja työ
thumb|200px|Omakuva, 1908 tai 1910–1911.